wickkiey/tamil-wikipedia-chunked huggingface dataset:
# டேர் மாளிகை

## முருகப்பாக் குழுமம்

முருகப்பா குடும்பத்திற்கு பெருமளவில் உரிமையுடைய இந்த நிறுவனங்கள் 1900களில் நிறுவப்பட்டது.. இந்தக் குழுமத்தில் இந்திய தேசிய பங்கு சந்தையிலும் மும்பை பங்குச் சந்தையிலும் பட்டியலிடப்பட்ட நிறுவனங்கள் உட்பட 28 நிறுவனங்கள் அடங்கியுள்ளன. சென்னையைத் தலைமையிடமாகக் கொண்டு இயங்குகின்றது. இதில் உள்ள முதன்மை நிறுவனங்கள்: கார்பொரண்டம் யூனிவர்சல், சோழமண்டலம் முதலீடு மற்றும் நிதி நிறுவனம், சோழமண்டலம் பொதுக் காப்பீடு நிறுவனம், கோரமண்டல் இன்டர்நேசனல், கோரமண்டல் பொறியியல் நிறுவனம், ஈஐடி நிறுவனம், பாரி அக்ரோ, டியூப் இன்வெஸ்ட்மென்ட் ஆகியன. கோவையிலுள்ள சாந்தி கியர்சு இந்தக் குழுமத்தினுடையதாகும்.  
இக்குழுமத்தின் தற்போதைய செயல் தலைவராக எம்.எம்.முருகப்பன் செயல்படுகின்றார். . தேய்ப்புப் பொருட்கள், தானுந்து உதிரிபாகங்கள், மிதிவண்டிs, சீனி, வேளாண் கருவிகள், உரங்கள், பெருந்தோட்டங்கள், உயிரிப் பொருட்கள், ஊட்டச்சத்து மருந்துகள் என பல துறைகளிலும் விரிந்துள்ளனர். இத்துறைகளில் முன்னணி பன்னாட்டு நிறுவனங்களுடன் ஆழ்ந்த பிணைப்புகளைக் கொண்டுள்ளனர். இந்தியாவின் 13 மாநிலங்களிலும் உலகின் ஐந்து கண்டங்களிலும் பரந்துள்ளனர்.  
இக்குழமத்தின் முன்னணி வணிகச் சின்னங்களாக பிஸ்ஏ, எர்குலிசு, பால்மாஸ்டர், அஜாக்சு, பாரிசு, சோழா, பரம்போசு ஆகியன உள்ளன. இதன் வருமானம் INR 300 பில்லியனாக உள்ளது;இதில் 35,000 பணியாளர்கள் வேலை பார்க்கின்றனர்..  
இந்தக் குழுமத்தின் அடிக்கல் 1900இல் ஏ.எம்.எம்.முருகப்பா செட்டியாரால் நிதி நிறுவனமாக தொடங்கப்பட்டது.
பர்மாவில் (தற்போது மியான்மர்) துவங்கப்பட்ட இந்த நிறுவனம் பின்னர் மலேசியா, இலங்கை, இந்தோனேசியா, வியட்நாம் நாடுகளில் விரிவடைந்தது. 1930களில் இந்தியாவில் கால் பதித்தது.
# பழுப்பு ஆந்தை

**பழுப்பு ஆந்தை** (brown owl) அல்லது **தோனி ஆந்தை** (tawny owl) என்பது, பருத்த தோற்றம் உடையதும் நடுத்தர அளவு கொண்டதுமான ஆந்தை ஆகும். இது யூரேசியப் பகுதிக் காடுகளில் காணப்படுகின்றது. வெளிறிய நிறம் கொண்ட இதன் கீழ்ப் பகுதிகளில் கடுமையான நிறத்திலான வரிகள் காணப்படும். மேற்பகுதிகள் பழுப்பு அல்லது சாம்பல் நிறமாக இருக்கும். ஏற்றுக்கொள்ளப்பட்ட 11 துணை இனங்களில் பலவற்றில் இவ்விரு வேறுபாடுகளும் காணப்படுகின்றன. இவை மரப் பொந்துகளில் தமது கூடுகளை அமைத்துக்கொள்கின்றன. இக்கூடுகள் முட்டைகளையும் குஞ்சுகளையும் கொன்றுண்ணிகளிடம் இருந்து பாதுகாத்துக்கொள்ள உதவுகின்றன. புலம் பெயராத இப்பறவைகள், குறித்த பகுதிகளுக்குள்ளேயே வாழுகின்றன. தாயின் கவனிப்புக் காலம் முடிந்ததும், புதிய பகுதிகள் கிடைக்காவிட்டால் இளம் பறவைகள் பட்டினி கிடக்கவேண்டிய நிலை ஏற்படுகின்றது.  
இரவில் இரைதேடும் இப்பறவை, எலிகள் போன்ற கொறித்துண்ணிகளையே பெரும்பாலும் வேட்டையாடுகிறது. மரத்தில் இருந்து சடுதியாக விழுவதன் மூலம் இரையைப் பிடிக்கும் இவ்வகை ஆந்தைகள், இரையை முழுதாகவே விழுங்குகின்றன. கூடிய நகராக்கம் பெற்ற பகுதிகளில் வாழும் பழுப்பு ஆந்தைகளின் உணவில் பறவைகள் கூடிய விகிதத்தில் காணப்படுகின்றன. பார்வை, கேட்டல் என்பன தொடர்பான இசைவாக்கங்களும், அமைதியான பறப்பும் இவற்றின் இரவு வேட்டைக்கு உதவியாக அமைகின்றன. பழுப்பு ஆந்தைகள் பிற சிறிய ஆந்தைகளையும் பிடித்து உண்னக்கூடியவெ. அதேவேளை, இவையும், கழுகு ஆந்தை, வடக்கத்தைய வல்லூறு போன்ற பெரிய பறவைகளால் பிடிக்கப்படக்கூடிய ஆபத்து உண்டு.  
பலர் இந்த ஆந்தைகளுக்குச் சிறந்த இரவுப் பார்வை உண்டு என நம்புகின்றனர், ஆனால், இவற்றின் விழித்திரை மனிதரின் விழித்திரையை விடக் கூடிய உணர்திறன் கொண்டது அல்ல. சமச்சீரற்று அமைந்த இவற்றின் காதுகளே சிறப்பான ஒலியின் திசையறியும் பண்பைக் கொடுப்பதன் மூலம், அவை வேட்டையாடுவதற்கு முக்கியமானவையாக அமைகின்றன. இவற்றின் இரவில் திரியும் பழக்கம், பயத்தை விளைக்கும் ஒலி என்பன இவற்றுக்கு "துரதிட்டம், "இறப்பு" என்பன சம்பந்தமான பழங்கதைத் தொடர்புகளை ஏற்படுத்தியுள்ளன.
# பழுப்பு ஆந்தை

## விபரங்கள்

பழுப்பு ஆந்தை, ஒரு உறுதியான பறவை. இது 37–46 சமீ (15–18 அங்குலம்) நீளத்தையும், 81–105 சமீ (32–41 அங்குலம்) இறக்கை அகல்வையும் கொண்டது. எடை 385 தொடக்கம் 800 கிராம் (0.849 தொடக்கம் 1.764 இறா.) வரை இருக்கும். இவற்றின் பெரிய வட்டமான தலையில் காது மடல்கள் இல்லை. இவற்றின் துணை இனங்கள் இரண்டு வகைகளாகக் காணப்படுகின்றன. இவை அவற்றின் இறகுத் தொகுதியின் நிறத்தால் வேறுபடுகின்றன. ஒரு துணைவகை செம்பழுப்பு நிற மேற்பகுதியையும், மற்றது சாம்பல் பழுப்பு நிற மேற்பகுதியையும் கொண்டவை. சிலவேளைகளில் இவற்றுக்கு இடைப்பட்ட நிறங்களும் காணப்படுவது உண்டு. இரண்டு வேறுபாடுகளிலும், கீழ்ப்பகுதி பழுப்பு வரிகளோடு கூடிய வெள்ளை நிறம் கொண்டதாகவே இருக்கும். யூனுக்கும், டிசம்பருக்கும் இடைப்பட்ட காலத்தில் படிப்படியாக இறகுகள் உதிர்கின்றன. இவை பால் அடிப்படையில் ஈருருவத் தன்மை கொண்டவை. அதாவது, இவ்வினத்தில் ஆண், பெண் பறவைகளிடையே வேறுபாடான தோற்றம் காணப்படுகின்றது. பெண் பறவை ஆணிலும் பெரியது. அது 5% கூடுதலான நீளமும், 25% கூடிய நிறையும் உடையது.  
பழுப்பு ஆந்தைகளின் பறப்பு நீண்ட தூரச் சறுக்கும் இயக்கத்துடனும், குறைவான ஏற்றத் தாழ்வுகளுடனும் கூடியது. இவை பிற யூரேசிய ஆந்தைகளை விடக் குறைவாகவே
பறப்பின்போது சிறகடிப்பதுடன், கூடிய உயரத்திலும் பறக்கின்றன.
# சிறீ விஜய் வித்யாலயா கலை அறிவியல் கல்லூரி

**சிறீ விஜய் வித்யாலயா கலை அறிவியல் கல்லூரி** பெரியார் பல்கலைக்கழகத்தின் இணைவு பெற்ற கல்லூரிகளில் ஒன்றாகும். இக்கல்லூரி 2010ஆம் ஆண்டு தொடங்கப்பட்டது. இக்கல்லூரி தமிழ்நாட்டில் தருமபுரி மாவட்டம், நல்லம்பள்ளி என்ற இடத்தில் உள்ளது. 2018 ஆண்டு காலகட்டத்தில் இக்கல்லூரியில் 4300 மாணவ மாணவிகள் பயின்றுவருகின்றனர்.
# சிறீ விஜய் வித்யாலயா கலை அறிவியல் கல்லூரி

## துறைகள்

இக்கல்லூரியில் பின்வரும் துறைகளின் கீழ் 11 இ்ளங்கலை பட்டபடிப்புகளும், 5 முதுகலை நிலை பட்டபடிப்புகளும் வழங்கப்பட்டு வருகின்றன.
- தமிழ்
- ஆங்கிலம்
- வரலாறு
- கணிதம்
- வேதியியல்
- இயற்பியல்
- கணினி அறிவியல்
- தாவரவியல்
- விலங்கியல்
# சிறீ விஜய் வித்யாலயா கலை அறிவியல் கல்லூரி

## விளையாட்டு சாதனை

சண்டிகரில் டிசம்பர் 2012 ல் நடைபெற்ற கோ கோ விளையாட்டில் வெற்றிபெற்று பல்கலைக்கழக அளவில் மூன்றாம் இடத்தை பிடித்து சாதனை புரிந்தன
# சிறீ விஜய் வித்யாலயா கலை அறிவியல் கல்லூரி

## பிற கல்வி நிறுவனங்கள்

சிறீ விஜய் வித்யாலயா மேனிலைப்பள்ளி, தருமபுரி.
# போலந்துக் கொடி

**போலந்துக் கொடி** சமமான அகலம் கொண்ட இரண்டு கிடைப் பட்டைகளைக் கொண்டது. மேலுள்ள பட்டை வெள்ளை நிறமானது, கீழுள்ளது சிவப்பு நிறமானது. இவ்விரு நிறங்களும் போலந்தின் அரசியல் சட்டத்தில் தேசிய நிறங்களாக வரையறுக்கப்பட்டுள்ளன. இக்கொடியின் ஒரு வேறுபாடாக, வெள்ளைப் பட்டையின் நடுவில் தேசிய மரபுச்சின்னம் பொறிக்கப்பட்ட கொடி வெளிநாடுகளிலும், கடலிலும் பயன்படுத்துவதற்கு சட்டப்படி ஒதுக்கப்பட்டுள்ளது. ஒரு முனையில் கவைவால் வடிவம் கொண்ட இதே போன்ற கொடி போலந்தின் கடற்படைக் கொடியாகப் பயன்படுத்தப்படுகின்றது.  
1831 ஆம் ஆண்டில் வெள்ளையும், சிவப்பும் தேசிய நிறங்களாக உத்தியோகபூர்வமாக ஏற்றுக்கொள்ளப்பட்டன. இந்நிறங்கள் "போலிய-லித்துவேனியப் பொதுநலவாயத்தின்" உறுப்பு நாடுகள் இரண்டினதும் மரபுச் சின்னங்களில் இருந்து பெறப்பட்டவை. போலந்தின் மரபுச் சின்னத்தில் சிவப்பு நிறக் கேடயத்தில் வெள்ளை நிறப் போலந்துக் கழுகுச் சின்னமும், லித்துவேனியாவின் மரபுச் சின்னத்தில் சிவப்பு நிறக் கேடயத்தில் வெள்ளை நிறத்தில் பிரபு ஒருவர் குதிரையில் சவாரி செய்யும் தோற்றமும் இருந்தன. 1919 இல் போலந்தின் தேசியக் கொடி அதிகாரபூர்வமாக ஏற்றுக்கொள்ளப்பட்டது. 2004 ஆம் ஆண்டிலிருந்து போலந்தின் கொடிநாள் மே 2 ஆம் தேதி கொண்டாடப்பட்டு வருகிறது.  
நாடாளுமன்றம், சனாதிபதி மாளிகை போன்ற உயர் அதிகாரம் கொண்ட கட்டிடங்களில் தேசியக் கொடி தொடர்ச்சியாகப் பறக்கவிடப்படுகிறது. பிற நிறுவனங்களும், பல போலந்து மக்களும் தேசிய விடுமுறை நாட்களிலும், பிற தேசிய முக்கியத்துவம் கொண்ட நாட்களிலும் தேசியக் கொடியைப் பறக்க விடுகின்றனர். அவமதிப்புக்கு உள்ளாக்காதவரை மரபுச் சின்னம் பொறிக்கப்படாத தேசியக் கொடியைப் பயன்படுத்துவதைத் தற்போதைய போலந்தின் அரசியல் சட்டம் தடை செய்யவில்லை.  
கிடையாக வெள்ளை, சிவப்பு நிறங்களைக் கொண்ட வடிவமைப்பு ஒப்பீட்டளவில் பரவலாகக் காணப்படுகின்றது. போலந்தோடு தொடர்பில்லாத பல கொடிகள் இதை ஒத்ததாகக் காணப்படுகின்றன. இந்தோனேசியா, மொனாக்கோ ஆகிய நாடுகள் மேலே சிவப்பு நிறத்தையும், கீழே வெள்ளை நிறத்தையும் கொண்டுள்ளன. போலந்திலும் தேசிய வடிவமைப்பை அடிப்படையாகக் கொண்ட பல கொடிகள் தேசிய நிறங்களைக் கொண்டுள்ளன.
# போலந்துக் கொடி

## வடிவமைப்பு

### சட்ட அடிப்படை

1997 இன் போலந்துக் குடியரசின் அரசியல் சட்டத்திலும்; 1980 இன், போலந்துக் குடியரசின் மரபுச் சின்னம், நிறங்கள், தேசிய கீதம் மற்றும் அரச முத்திரைகள் சட்டத்திலும் (மரபுச் சின்னங்கள் சட்டம்); போலந்துக் குடியரசின் நிறம், கொடி ஆகியவை விவரிக்கப்பட்டுள்ளன. தேசியச் சின்னங்கள் தொடர்பான சட்டங்கள் முழுமை பெறவில்லை. மரபுச் சின்னங்கள் சட்டம் பலமுறை திருத்தப்பட்டதுடன், பல்வேறு நிறைவேற்று அரசாணைகளையும் இச்சட்டம் குறிப்பிடுகின்றது. ஆனால், இந்த அரசாணைகளிற் சில இன்னும் வெளியாகவில்லை. அத்துடன், சட்டங்களில் தவறுகளும், விடுபடல்களும், முரண்பாடுகளும் காணப்படுவதால், குழப்பமாக உள்ளதுடன், பல்வேறு விளக்கங்களுக்கும் இடமளிப்பதாக உள்ளது.
# போலந்துக் கொடி

## வடிவமைப்பு

### தேசிய நிறங்கள்

அரசியல் சட்டத்தின் அத்தியாயம் 1, பிரிவு 28, பத்தி 2 இல் போலந்தின் தேசிய நிறங்கள் வெள்ளையும், சிவப்பும் எனக் குறிக்கப்பட்டுள்ளது. மரபுச் சின்னங்கள் சட்டத்தின் 4 ஆம் பிரிவு இது பற்றி மேலும் விளக்குகிறது. இதில், கிடையானவையும், ஒன்றுக்கொன்று இணையானவையும், சமமான அகலம் கொண்டவையுமான பட்டிகளாக இவை அமைய வேண்டும் எனவும் மேலே வெள்ளையும், கீழே சிவப்பும் இருக்கவேண்டும் எனவும் வரையறுக்கப்பட்டுள்ளது. நிறங்களைக் நிலைக்குத்தாகக் காட்சிப்படுத்தவேண்டி இருந்தால், வெள்ளை நிரம் பார்ப்பவருக்கு இடப் பக்கத்தில் இருக்கவேண்டும்.
# அத்திலாந்திக் கடற்கிளி

**அத்திலாந்திக் கடற்கிளி** (Atlantic puffin) என்பது, "ஆக்" குடும்பத்தைச் சேர்ந்த ஒரு கடற்பறவை இனமாகும். அத்திலாந்திக் பெருங்கடலைத் தாயகமாகக் கொண்ட ஒரே கடற்கிளி இதுவாகும். இவற்றுக்கு உறவான இரண்டு இனங்களான கொண்டைக் கடற்கிளி, கொம்புக் கடற்கிளி ஆகியவை வடகிழக்கு பசிபிக் பகுதியில் காணப்படுகின்றன. அத்திலாந்திக் கடற்கிளிகள் ஐஸ்லாந்து, நார்வே, கிரீன்லாந்து, நியூபவுண்ட்லாந்து, ஆகியவற்றுடன் பல வட அத்திலாந்திக் தீவுகளிலும்; தெற்கே மைன், அயர்லாந்தின் மேற்குக் கடற்கரைப் பகுதிகள், கிழக்கில் ஐக்கிய இராச்சியத்தின் சில பகுதிகள் ஆகிய இடங்களிலும் இனப்பெருக்கம் செய்கின்றன. இவை பெரும் எண்ணிக்கையிலும், பரந்த பரப்பளவிலும் காணப்பட்டாலும், இவை காணப்படும் எல்லைக்குட்பட்ட சில பகுதிகளிலாவது மிக விரைவாகக் குறைந்து வந்துள்ளன. இதனால், பன்னாட்டு இயற்கைப் பாதுகாப்புச் சங்கம் இவ்வினத்தை அழிவதற்கான வாய்ப்புக்கொண்ட இனமாக அறிவித்துள்ளது. நிலத்தில் நிமிர்ந்த நிலையில் நிற்கக்கூடியது. கடலில், மேற்பரப்பில் நீந்தக்கூடியது. வாலை உந்துவதற்காகப் பயன்படுத்துவதன் மூலம் நீருக்குள் மூழ்கிச் சிறிய மீன்களைப் பிடித்து இது உண்கின்றது.  
இக்கடற்கிளியின் உச்சியும், முதுகும் கருப்பு நிறமாகவும்; கன்னப் பகுதி வெளிரிய சாம்பல் நிறமாகவும், அடிப்பக்கம் வெள்ளையாகவும் காணப்படுகிறது. இதன் அகன்ற பிரகாசமான சிவப்பு, கருப்பு அலகும்; செம்மஞ்சள் கால்களும் இதன் இறகுத் தொகுதியில் இருந்து வேறுபட்டுக் காணப்படுகின்றன. குளிர் காலத்தில் இது கடலில் இருக்கும்போது, இறகை உதிர்க்கின்றது. இதன்போது இது கடுமையான நிறம் கொண்ட முக அம்சங்கள் சிலவற்றை இழக்கின்றன. வசந்த காலத்தில் இழந்த நிறங்கள் மீண்டும் கிடைக்கின்றன. ஆண் பறவை சற்றுப் பெரிதாக இருந்தாலும், வெளித் தோற்றத்தில் பெருமளவு ஆண், பெண் பறவைகள் ஒத்தவையாகக் காணப்படுகின்றன. இளம் பறவைகளின் இறகுத் தொகுதியும் ஒத்த தோற்றத்தைக் கொண்டிருப்பினும், அவற்றின் கன்னங்கள் கடும் சாம்பல் நிறமானவை. இளம் பறவைகளுக்கு பிரகாசமான நிறங்கொண்ட தலை அலங்காரம் இல்லை. இவற்றின் அலகு ஒடுங்கியதாகவும், நுனியில் மஞ்சள் கலந்த கருப்பு நிறம் கொண்ட கடும் சாம்பல் நிறமாகவும் காணப்படுகின்றது. வடக்குப் பகுதியின் கடற்கிளிகள் தென் பகுதிக் கடற்கிளிகளைவிட அளவிற் பெரியவை. இவை இரண்டும் வெவ்வேறு துணை இனங்களைச் சேர்ந்தவை எனப் பொதுவாகக் கருதப்படுகிறது.  
இலையுதிர் காலத்தையும், குளிர் காலத்தையும் குளிரான வடகடலின் திறந்த மேற்பரப்பில் செலவழித்த பின்னர், அத்திலாந்திக் கடற்கிளிகள் இனப்பெருக்கக் காலத் தொடக்கத்தில் கரைக்கு வருகின்றன. இவை செங்குத்துப்பாறை வாழிடங்களில் கூடுகளை அமைக்கின்றன. நிலத்தில் குழி தோண்டி ஒரு வெள்ளை முட்டையை இடுகின்றன. குஞ்சுகள் பெரும்பாலும் மீன்களை உண்டு விரைவாக வளர்கின்றன. ஆறு கிழமைகளுக்குப் பின்னர் வளர்ந்த இக்குஞ்சுகள் இரவில் கடலை நோக்கிச் செல்கின்றன. கடற்கரையில் இருந்து கடலுக்குச் செல்லும் இவை, பல ஆண்டுகளுக்குத் திரும்புவதில்லை.  
இவற்றின் வாழிடங்கள் பெரும்பாலும் நிலத்தில் வாழும் கொன்றுண்ணிகள் இல்லாத தீவுகளிலேயே உள்ளன. ஆனால், வளர்ந்த கடற்கிளிகளும், அவற்றின் குஞ்சுகளும் கடற் பறவைகளின் தாக்குதலுக்கு உள்ளாகும் அபாயம் உள்ளது. சிலவேளைகளில், ஆர்க்டிக் சூவாக்கள், அலகு நிறைய மீன்களைக் கொண்டுவரும் கடற்கிளிகளுக்குத் தொல்லை தருவது உண்டு. இதனால் கொண்டுவரும் இரையைக் கீழே போடும் நிலையும் ஏற்படும். கவர்ச்சியான தோற்றம், பெரிய வண்ண அலகு, நடை, பறவையின் நடத்தை என்பவை இதற்கு கடலின் கோமாளி என்னும் பெயரைப் பெற்றுக் கொடுத்துள்ளன. கனடா நாட்டின் "நியூபவுண்ட்லாந்தும் லாப்ராடரும்" மாகாணத்தின் பறவைச் சின்னமாக அத்திலாந்திக் கடற்கிளியே உள்ளது.
# அத்திலாந்திக் கடற்கிளி

## பெயரிடலும் சொற்பிறப்பும்

அத்திலாந்திக் கடற்கிளி சராட்ரீபார்மசு வரிசையைச் சேர்ந்த கடற்பறவை இனமாகும். இது "அல்சிடே" என்னும் ஆக் குடும்பத்தில் உள்ளது. இதற்குள் கல்லெமொட்சு. பொது ஆக், முரெலெட்கள், ஆக்லெட்டுகள், கடற்கிளிகள், ரேசோபில்கள் என்பன அடங்குகின்றன. ரினோசெரசு ஆக்லெட்டும், கடற்கிளிகளும் நெருங்கிய உறவுடையவை. இரண்டு ஃபிரெட்டர்குலினி என்னும் குழுவை உருவாக்குகின்றன.
# புஷ்பகிரி

**புஷ்பகிரி** (**Pushpagiri**) இந்தியாவின் ஒடிசா மாநிலத்தின் ஜாஜ்பூர் மாவட்டத்தின் லங்குடி மலையில் அமைந்த பண்டைய பௌத்த தொல்லியல் வளாகம் ஆகும். இவ்வளாகம் சிதிலமடைந்த தூபிகளும், விகாரைகளும், குடைவரைச் சிற்பங்களும் கொண்டது. இது அசோகரின் தூண்கள் கொண்ட தொல்லியல் களமாகும்.  
பௌத்தத் தலங்களை காண, இந்தியாவிற்கு வருகை தந்த சீன நாட்டின் பௌத்த அறிஞர் சுவான்சாங் (602 - 664), தனது பயணக் குறிப்பில் புஷ்பகிரி மகாவிகாரையைக் குறித்துள்ளார்.  
புஷ்பகிரி இப்பௌத்தத் தலம், ஒடிசாவின் யாஜ்பூர் மாவட்டத்தில் உள்ள லலித்கிரி, இரத்தினகிரி உதயகிரி-கந்தகிரி போன்று முன்பு செழிப்புடன் விளங்கியதாகும்.  
லங்குடி மலையின் தொல்லியல் வளாகத்தில் 1996 - 2006களில் இந்தியத் தொல்லியல் ஆய்வகம் அகழ்வாராய்ச்சி செய்த போது கிடைத்த கல்வெட்டு அடிப்படையில், புஷ்பகிரி பௌத்த தொல்லியல் வளாகம் கண்டுபிடிக்கப்பட்டது.  
இப்பௌத்த வளாகம் கிமு இரண்டாம் நூற்றாண்டு முதல் கிபி11ம் நூற்றாண்டு வரை செழிப்புடன் விளங்கியதாகும்.  
1996 - 2006ல் லாங்குடி மலையில் 143 ஏக்கர் நிலப்பரப்பில் அகழாய்வு செய்த போது, பிராமி எழத்துக்கள் கொண்ட கல்வெட்டுக் குறிப்பில் இப்பகுதியை புஷ்பகிரி என அறியப்பட்டது.  
புஷ்பகிரி அகழாய்வின் போது, பெரிய தூபியும், சுடுமட்சிலைகளும் கண்டெடுக்கபப்ட்டது. புஷ்பகிரி விகாரை மற்றும் தூபிகள், பேரரசர் அசோகர் காலத்தில் (கிமு 304–232), கிமு இரண்டாம் நூற்றாண்டில் நிறுவப்பட்டிருக்கலாம் என தொல்லியல் மற்றும் வரலாற்று ஆய்வாளர்கள் கருதுகின்றனர்.  
கிமு மூன்றாம் நூற்றாண்டு முதல் நூற்றாண்டு முதல் கிபி ஒன்பதாம் நூற்றாண்டு வரையிலான கால கட்டங்களில் பல்வேறு அளவுகளில் வடிக்கப்பட்ட 34 குடைவரை தூபிகளையும், குடைவரைச் சிற்பங்களையும், இந்தியத் தொல்லியல் ஆய்வகம் கண்டுபிடித்தது.
# புஷ்பகிரி

## இதனையும் காண்க

- அசோகரின் தூண்கள்
- இரத்தினகிரி, ஒடிசா
- லலித்கிரி
- உதயகிரி, கந்தகிரி குகைகள்
- பௌத்த தொல்லியற்களங்கள்
- பௌத்த யாத்திரை தலங்கள்
# பிதல்கோரா குகைகள்

கள், அவுரங்காபாத், மகாராட்டிரா, இந்தியா]]  
**பிதல்கோரா குகைகள்** (**Pitalkhora Caves**) இந்தியாவின் மகாராட்டிரா மாநிலத்தின் அவுரங்காபாத் மாவட்டத்தில், எல்லோராவிலிருந்து 40 கிலோ மீட்டர் தொலைவில் உள்ளது. இந்தியத் தொல்லியல் ஆய்வகம், பிதல்கோரா குடைவரைகளை பராமரிக்கிறது.  
பிதல்கோரா குகைகள், மேற்கு தொடர்ச்சி மலையில் உள்ள பிதல்கோராவின் 14 குடைவரைகள் இரண்டு தொகுதிகளுடன் கூடியது. இக்குடைவரைகளை கிமு 250 முதல் ஈனயான பௌத்த பிக்குகள் பயன்படுத்தினர். பின்னர் மகாயான பிக்குகள், இக்குடைவரையில் பௌத்த ஓவியங்கள் வரைந்தனர். இங்குள்ள கல்வெட்டுக்களில் கிமு 250 முதல் கிபி நான்காம் நூற்றாண்டு வரையிலான காலத்திய குறிப்புகளைக் கொண்டுள்ளது.  
பிதல்கோராவின் 14 குகைகளில், நான்கில் சைத்தியங்களையும், விகாரைகளையும் கொண்டுள்ளது. பிறகுடைவரைகளில் தூபிகளும், சிற்பங்களும் கொண்டுள்ளது. எல்லோரா மற்றும் அஜந்தா பௌத்தக் குடைவரைகளைப் போன்றே பிதல்கோரா குடைவரைகளும் நிறுவப்பட்டுள்ளது.
# பிதல்கோரா குகைகள்

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# மெட்பார்மின்

**மெட்ஃபார்மின்**(*Metformin*)என்றும், வணிக ரீதியில்**குளுகோபேசு** (*Glucophage*) என்றும் விற்கப்படும் மருந்தானது,வகை 2 நீரிழிவு<nowiki/>க்கான மருந்தாகவும், குறிப்பாக அதிக எடை கொண்ட நீரிழிவு நோயாளிகளின் சிகிழ்ச்சையில் பயன்படும் மருந்தாகவும் விளங்குகிறது. பல்பையுரு கருப்பை நோய்க்குறியின் சிகிச்சையிலும் மெட்ஃபார்மினைப் பயன்படுத்துவது உண்டு.நீரிழிவின் காரணமானஇதய நோய் மற்றும் புற்றுநோய்என்பவற்றை மெட்ஃபார்மின் தடுப்பதாக ஓரிரு ஆய்வுகள் சொல்கின்றன. எடை அதிகரிப்புடன் தொடர்பற்ற மெட்ஃபார்மினானது,வாய் வழியாக எடுக்கப்படுகின்ற ஒரு மருந்தாகும்.  
மெட்ஃபார்மினைப் பயன்படுத்துவதால்,வயிற்றுப்போக்கு, குமட்டல் மற்றும் வயிற்று வலி முதலான பக்கவிளைவுகள் ஏற்படலாம். குறைந்த இரத்த சர்க்கரை<nowiki/>யை அது ஏற்படுத்துவதற்கு குறைந்தபட்ச வாய்ப்புள்ளது.அதிகளவில் ஊட்டப்பட்டாலோ, முறையின்றி பரிந்துரைக்கப்பட்டாலோ, மெட்ஃபார்மின்உயர் இரத்த லாக்டிக் அமிலம் நிலையை உண்டாக்கலாம்.. கல்லீரல் நோய் அல்லது சிறுநீரக பிரச்சினைகள்உள்ளவர்கள் மெட்ஃபார்மினைப் பயன்படுத்தக் கூடாது;கர்ப்ப காலத்தில் இதைப் பயன்படுத்துவதால் சிக்கல் எதுவும் இருப்பதாக, இதுவரை அறியப்படாத போதும், கர்ப்பகால நீரிழிவில்இன்சுலினே பொதுவாக விரும்பப்படுகிறது.ஈரல் மூலமான குளுக்கோசு உற்பத்தியைக் குறைப்பதன் மூலமும்,உடல் இழையங்களின் இன்சுலின் உணர்திறனை அதிகரிப்பதன் மூலமும் மெட்ஃபார்மின் தொழிற்படுகிறது.
# மெட்பார்மின்

## மருத்துவ பயன்கள்

1922இல் முதன்முதலாகக் கண்டறியப்பட்ட மெட்பார்மின்,இழான் தெர்னே (Jean Sterne) எனும் பிரான்சிய மருத்துவர் 1950களில் மேற்கொண்ட ஆய்வுகளின் விளைவாக, . பிரான்சில் 1957-இலும், அமெரிக்காவில் 1995-இலும் மருத்துவப் பயன்பாட்டுக்கு வந்தது.சுகாதாரக் கட்டமைப்புக்கு அவசியமான், திறன் கொண்ட பாதுகாப்பான மருந்துகளில் ஒன்றாக,உலகத் தூய்நல அமைப்பின்அடித்தேவையான மருந்துகள் பட்டியலில் மெட்பார்மின் இடம்பிடித்திருக்கிறது.வாய்வழி நீரிழிவு மருந்துகளில்மெட்பர்மினே பரவலாக பயன்படுத்தப்படும் மருந்து என்பது நம்பிக்கை.  
மெட்பார்மின் வகை 2 நீரிழிவுக்கான முதன்மையான மருந்து எனினும், அதற்கும்பல்பையுரு கருப்பை நோய்க்குறிக்கும் உள்ள நெருங்கிய தொடர்பு காரணமாக அந்நோய்க்கும் மருந்தாகப் பரவலாகப் பயன்படுகிறது. சிறுநீரக நோய், இதய செயலிழப்பு, அல்லது கல்லீரல் பிரச்சினைகள்கொண்ட சிலரிலும் கூட மெட்பார்மின் சிறப்பாக குணரப்படுத்துவது கண்டறியப்பட்டுள்ளது.
# மெட்பார்மின்

## மருத்துவ பயன்கள்

### இரண்டாம் வகை நீரிழிவு

இங்கிலாந்தில் 1980-90 இடையே இடம்பெற்ற ஆய்வொன்றில், மெட்பார்மின், இதயக்கலன் நோய்களைக் கொண்ட எடைகூடிய வகை 2 நீரிழிவு நோயாளிகளில், ஆபத்தான நிலையைக் குறைக்க உதவுகிறது என்பதற்கான ஆதாரங்கள் கிடைத்தன. எனினும், சமீபத்திய சோதனைகள் மெட்பார்மினால் இதய நோய்களைக் குணமாக்க முடியும் என்ற ஆய்வுமுடிவை ஓரளவு மறுத்திருக்கின்றன.  
சல்போனைல்யூரியாக்கள் மற்றும்மருந்துப்போலி<nowiki/>களோடுஒப்பிடும் போது,மெட்பார்மின் வகை 2 நீரிழிவு நோயாளிகளின் உடல் எடையில் ஏற்படுத்தும் தாக்கம் மிகக்குறைவாகும். நீரிழிவு அற்ற சந்தர்ப்பங்களில் உடற்பருமனை மெட்பார்மின் குறைக்கின்றது என்பதற்குசில சான்றுகள் உள்ளன.சல்போனைல்யூரியாக்களை விட,மெட்பார்மினால் ஏற்படும் இரத்தச் சர்க்கரைக் குறைவுஆபத்து மிகக்குறைவு., மெட்பார்மின் குறையடர்த்திக் கொழுமியம் (LDL) மற்றும் ட்ரைகிளிசரைடின் அளவை ஓரளவு குறைப்பதும் கண்டறியப்பட்டுள்ளது.
# மெட்பார்மின்

## மருத்துவ பயன்கள்

### முந்து - நீரிழிவு

நிலை 2 நீரிழிவு ஆபத்துக்கு முகம் கொடுக்கும் முந்து நீரிழிவு (prediabetes) நோயாளிகள், மெட்பார்மினை உள்ளெடுக்கும் போது, நீரிழிவுக்கு உள்ளாகும் ஆபத்திலிருந்து வெளியேற முடியும். ஓரளவு உடற்பயிற்சியும் உணவுக்கட்டுப்பாடும் கூட இதில் அவசியமாகும் அமெரிக்காவில் நிகழ்த்தப்பட்ட ஆய்வொன்றில், வாழ்க்கைமுறையை மாற்றிக்கொண்ட முந்துநீரிழிவு நோயாளிகளின் நீரிழிவு ஆபத்து 58 விழுக்காட்டால் குறைய, மெட்பார்மின் பாவனையாளரிடம் அது 31 விழுக்காடாகக் குறைந்திருந்தது.பல்பையுரு கருப்பை நோய்க்குறிக்கும் இது மிகச்சிறந்த மருந்தாகும்.
# மெட்பார்மின்

## மருத்துவ பயன்கள்

### பெண் கருவுறாமை

பெண் மலட்டுமைச் சந்தர்ப்பங்களில் வழக்கமாகப் பயன்படும் குளோமைபீன் (clomifene ) மருந்துக்குச் சமனாக மெட்பார்மினையும் பயன்படுத்தலாம் என்று கண்டறியப்பட்டுள்ளது.ஆனால் குளோமைபீன் சிகிச்சை தோல்வியடைந்தால் மட்டுமே மெட்பார்மினை இரண்டாம் நிலைச் சிகிச்சையாகப் பயன்படுத்த வேண்டும். மற்றொரு ஆய் மெட்பார்மின் கரு உருவாக்க வீதத்தையும் கருத்தரிப்பு வீதத்தையும் அதிகரிப்பதாகக் கண்டுபிடித்திருக்கிறார்கள்.
# மெட்பார்மின்

## பாதகமான விளைவுகள்

மெட்பார்மின் இலக்டோ அமிலக்குறைபாடு,சிறுநீரக கோளாறுகள் (ட கிரியேட்டினின் அளவு 150 μmol/l (1.7&#x20;mg/dl)இற்கு மேல் கூடும் தருணங்கள்), நுரையீரல் நோய் மற்றும் கல்லீரல் நோய்என்பன உள்ள நோயாளிகள் மெட்பார்மின் பயன்படுத்தக் கூடாது.
. அயடினேற்றப்பட்டகதிர்வரைவியல் ஆய்வுகளின் போது(உதாரணமாக CT ஸ்கேன் அல்லது குருதிக் குழாய் வரைவி (angiogram)சந்தர்ப்பங்களில்)மெட்பார்மின் பாவனையை தற்காலிகமாகத் தவிர்க்குமாறு சொல்லப்படுகிறது. மீண்டும் பிறகு இரண்டு நாட்களின் பின் சிறுநீரக செயற்பாடு சாதாரணம் என்றால், தொடர்ந்து மெட்பார்மினைப் பயன்படுத்தலாம்.  
இரைப்பை எரிச்சல், வயிற்றுப்போக்கு, தசைப்பிடிப்பு, குமட்டல், வாந்தி, மற்றும் அதிகரித்த வாய்வஎன்பன முக்கியமான பக்கவிளைவுகள். ஏனைய நீரிழ்வு எதிர்ப்பு மருந்துகளை விட, மெட்பார்மின் உணவுக்கால்வா தொடர்பான பாதிப்புகளை அதிகம் ஏற்படுத்துகின்றது.  
இம்மாத்திரை அளவுக்கதிகமாக உட்கொள்ளப்பட்டால்,வாந்தி, வயிற்றுப்போக்கு, வயிற்று வலி, மிகை இதயத் துடிப்பு, அயர்வு, மற்றும், அரிதாக, இரத்தச் சர்க்கரைக் குறைவு அல்லது இரத்த சர்க்கரை மிகைப்புஎன்பன ஏற்படலாம். மீமெட்பார்மின் மிகையுட்கொள்ளலுக்கு மாற்று மருந்து எதுவும் பரிந்துரைக்கப்படுவதில்லை
.
# சிறுசோறு

சிறுசோறு என்பது குடும்பத்தினர் மட்டும் உண்ணும் உணவு. அதியமான் தன் குடும்பத்தாருடன் சிறுசோறு உண்ணும்போதும், படைவீரர்களுடன் பெருஞ்சோறு உண்ணும்போதும் தன்னைச் சேர்த்துக்கொண்டு உண்பான் என்று குறிப்பிடுகிறார். இதிலிருந்து விருந்து இல்லாமல் உணவு உண்பது சிறுசோறு (பெருமை இல்லாத உணவு) எனக் கருதினர் என்பதை உணரலாம்.  
சிறுமியர் சிற்றில் இழைத்து விளையாடும்போது தூசு துரும்புகளை உணவு என வைத்து விளையாடுவர். இதனையும் சிறுசோறு எனக் குறிப்பிட்டனர்.
# வெண்சோறு

**வெண்சோறு** என்பது பிறருக்கு அளித்து உண்ணும் வெண்ணிற அரிசியால் சமைக்கப்பட்ட உணவு. இதனை இல்லத்தார் உண்ணின் அது **சோறு**. பிறருக்கு வழங்கின் அது **"வெண்சோறு"**. இலக்கிய ஆட்சிகள் இதனைத் தெரிவிக்கின்றன. செல்வச் செழிப்பு மிக்க குடிமக்களும், ஏழைகளும் இதனை மற்றவர்களுக்கு வழங்குவர். கருணைக் கிழங்குக் குழம்புடன் சேர்த்து வழங்கும் வெண்சோறு பெரிதும் மதிக்கப்பட்டது. சிறூகுடி என்னும் ஊரில் வாழ்ந்த அருமன் என்னும் வள்ளல் இத்தகைய சிறந்த உணவை வழங்கியிருக்கிறான்.  
பழங்குடி வீரப்பெருமகள் ஒருவன் தன்னிடம் இருப்பது மிகச் சிறிதே என்றாலும் வெண்சோறு வழங்கியிருக்கிறான். நாட்டைக் காக்கும் மன்னன் போருக்குப் பின்னர் வழங்குவது போல வழங்கியிருக்கிறான்.
# ஹாஃப்மன் எஸ்டேட்ஸ், இலினொய்

**ஹாஃப்மன் எஸ்டேட்ஸ் **அல்லது** ஹாஃப்மன்பாக்கம் **அல்லது** ஆப்மன்பாக்கம் **என்பதுஅமெரிக்காவின் இலினொய் மாநிலத்தில் ஒரு புறநகர் ஆகும். இப்புறநகரின் பெரும்பாலான நிலம் குக் மாவட்டத்தில் உள்ளது, மற்றும் ஒரு சிறிய பகுதி கேன் மாவட்டத்தில் உள்ளது. இது சிகாகோவின் புறநகர் ஆகும். 2010 ம் ஆண்டின் மக்கட்தொகை கணக்கெடுப்பின்படி, இப்புறநகரின் மக்கட்தொகை 51,895நபர்கள் ஆகும். இப்புறநகர் 1959 ல் இணைக்கப்பட்டது.  
தற்பொழுது, இப்புறநகர் சியர்ஸ் ஹோல்டிங்க்ஸ் நிறுவனத்தின் தலைமையகமாகவும், ஏடியென்டியின் மத்தியமேற்கு தலைமையகமாகவும், மோரி செய்க்கியின் அமெரிக்கத் தலைமையகமாகவும் செயல்படுகிறது. ஹாஃப்மன் எஸ்டேட்ஸ் சியர்ஸ் மையம், லெஜெண்ட்ஸ் அமெரிக்கக் காற்பந்தாட்டச் சங்கத்தின் சிகாகோ ப்ளிஸ் அணி, உள்புற காற்பந்தாட்டச் சங்கத்தின் சிகாகோ ஸ்லாட்டர் அணி, மற்றும் என். பீ. ஏ. ஜீ சங்கத்திற்கு மையமாக அமைகிறது.  
2009 ல், இப்புறநகர் மத்தியமேற்கின் மிகப்பெரிய இசை மற்றும் நடன விழா ஆகிய ஹார்ட்லாண்ட் பன்னாட்டுப் பச்சைக்குத்தல் விழாவை நடத்தியது.
# ஹாஃப்மன் எஸ்டேட்ஸ், இலினொய்

## வரலாறு

1958 ல் வடகிழக்கு ஆயப்பாதை திறந்து, இப்புறநகரை சிகாகோ பயணிகளுக்கு அழகுப்படுத்திவிட்டது. 1961 ல் தொடங்கி, ஆயப்பாதையின் வடக்கு பக்கம் அமையும் முதல் நிலம் ஹாஃப்மன் எஸ்டேட்ஸின் இன்னொரு பகுதியாக பின்னிணைக்கப்பட்டது. தற்பொழுது வின்ஸ்டன் நால்ஸ், மேற்குபரி, மற்றும் பால் டக்லஸ் வனப் பாதுகாப்பிடம் எனப்படும் பகுதிகளை சேர்ந்த சுமார் 2000 ஏக்கர் (8.1 சதுர கிலோமீட்டர்) அளவுக்கு நிலம் 1962 ல் பின்னிணைக்கப்பட்டது. இப்பின்னிணைப்புகள் முன்பு இணைக்கப்பட்ட புறநகர நிலப்பகுதியை இரு மடங்கிற்கும் மேல் அதிகரித்தன.  
1971 ல் கிழக்கு பக்கம் திறந்த வுட்ஃபீல்ட் பேரங்காடியினால் இப்பகுதி ஒரு பெரிய வணிக மையமாக அமைந்தது. புறநகரின் பெயரை *கிழக்கு பேரிங்டன்* ஆக மாற்ற 1980 களில் ஒரு முயற்சி பிரபலமானது, ஆனால் ஒரு குடியிருப்புக்குரிய வாக்கெடுப்பினால் முன்னேறவில்லை.  
1990 களில், ப்ரேரி ஸ்டோன் வணிகப்பூங்காவின் கட்டுமானம் தொடங்கியது. இப்பூங்காவின் பிரம்மாண்ட 780 ஏக்கர் (3.2 சதுர கிலோமீட்டர்) அளவான பெருந்திட்டமிட்ட பல்நோக்கு வணிகப்பூங்காகிழக்கில் இலினொய் வழி எண் 59 ஆலும், தெற்கில் சர்வமாநில நெடுஞ்சாலை 90 ஆலும், வடக்கில் இலினொய் வழி எண் 72 ஆலும், மேற்கில் பெவர்லி சாலையாலும் சூழ்ந்துக்கொண்டு இருக்கிறது.1993, *ரோபக் அன்ட் கம்பெனி* சிகாகோவில் உள்ள சியர்ஸ் கோபுரத்தில் இருந்து ப்ரேரி ஸ்டோனின் வடமேற்கு பகுதியில் உள்ள ஓரிடத்திற்கு தலைமையத்தை இடமாற்றும் போது, இவ்வணிகப்பூங்க பூர்த்தி செய்யப்பட்டது. இதன் பிறகு, இன்ட்ரமாட் நிறுவனமும் க்வேஸ்ட் இண்டர்நேஷனல் நிறுவனமும் இப்பூங்காவில் சேவைகள் தொடங்கின.1990 கள் முழுவதும், ஒரு உடல்நலம் மற்றும் ஆரோக்கிய மையமும் குழந்தை பராமரிப்பு மையமும் இங்கு அறிமுகப்படுத்தியுள்ளன.மேலும், சிறிய அலுவலகங்களும் வடக்கு இலினொய் பல்கலைக்கழகத்தின் ஓர் கிளையும் இங்கு அறிமுகப்படுத்தியுள்ளன. இவ்வணிகப்பூங்கா இன்று வரை வளர்ச்சி நிலையிலே உள்ளது. 2000 களின் அண்மை சேர்க்கைகளில், 11000 இருக்கைகள் கொண்ட சியர்ஸ் மையம், செர்டாவிற்கான அலுவலக கட்டிடங்கள், டபில்யூட்டீ பொறியியல், ஐ-கார், மேரி கே, கபேலாவின் வெளிபுற ஆடையகம், 295 படுக்கறைகள் கொண்ட மேரியாட் தங்கும்விடுதி, மற்றும் 400,000 சதுர அடி (37,000 சதுர மீட்டர்) நிலப்பரப்பான, டார்கெட் மற்றும் பல பிரபல கடைகளால் சூழ்ந்திருக்கும் போப்லார் க்ரீக் க்ராஸிங் அங்காடி, சிலது ஆகும். வருங்காலத்தில், இன்னும் அலுவலக கட்டிடங்கள், வியாபர கட்டிடங்கள், சன் ஐலென்ட் தங்கும்விடுதி மற்றும் நீர்ப்பூங்கா, உணவகங்கள், மற்றும் ஒரு மெட்ரா விண்மீன் சேவை தொடரி மையமும் வருவதாக உள்ளன.  
2016 ம் ஆண்டு இலையுதிர்காலத்தின் போது, முன்னாள் குடியரசுத்தலைவர் பராக் ஒபாமா பதவியில் இருந்த போது சேகரித்த காகிதங்களும் பொருட்களும் ஊருக்கு வந்து, கால்ஃப் சாலையில் ஒரு கட்டிடத்தில் வைத்திருக்கின்றன. சிகாகோவின் ஜாக்ஸன் பூங்காவில் உள்ள ஒபாமா ஜனாதிபதி நூலகத்தின் கட்டுமானம் தீரும் வரை, அவை இங்கு தற்காலிகமாக வைத்திருக்கின்றன.
# ஹாஃப்மன் எஸ்டேட்ஸ், இலினொய்

## நிலம்

ஹாஃப்மன்பாக்கம் (42.063173, -88.119256) என்ற ஆள்கூறுகளில் அமைகின்றது.  
2010 ன் கணக்கெடுப்பின்படி, ஹாஃப்மன்பாக்கத்தின் 20.981 சதுர மைல் (54.34 சதுர கிலோமீட்டர்) முழு அளவில், 20.8 சதுர மைல் (53.87 சதுர கிலோமீட்டர்) (அல்லது 99.14 விழுக்காடு) நிலமாகவும், 0.181 சதுர மைல் (0.47 சதுர கிலோமீட்டர்) (அல்லது 0.86 விழுக்காடு) நீராகவும் அமைகின்றன.
# ஹாஃப்மன் எஸ்டேட்ஸ், இலினொய்

## மக்கட்தொகை

2000 ன் கணக்கெடுப்பின்படி,
# ஹாஃப்மன் எஸ்டேட்ஸ், இலினொய்

## மக்கட்தொகை

### இல்லங்கள்

17,034 இல்லங்களில், ஒருசராசரிஇல்லத்தில் 2.89 நபர்கள் உள்ளனர், மற்றும் சராசரி குடும்ப அளவு 3.39 ஆக உள்ளது. இதில்:
- 61.9 விழுக்காடு இல்லங்களில் சேர்ந்து வாழ்கின்ற திருமணஞ்செய்த தம்பதிகள்உள்ளனர் (12,724 மொத்த குடும்பங்கள்)
- 25.3 விழுக்காடு இல்லங்கள் குடும்பங்கள் இல்லாதவை
- 19.9 விழுக்காடு இல்லங்களில் வெறும் ஒருத்தர் குடியுள்ளார்
- 9.6 விழுக்காடு இல்லங்களில் பெண் வீட்டுத்தலைவி இருந்து, கனவன் இல்லாதவை
- 41.3 விழுக்காடு இல்லங்களில் 18 வயதிற்கு இளைய சிறுவர்கள் குடியுள்ளனர்
- 4.0 விழுக்காடு இல்லங்களில் குறைந்தபட்சம் 65 வயதானவர்கள் தனியாக வாழ்ந்துக்கொண்டுள்ளனர்.
# ஹாஃப்மன் எஸ்டேட்ஸ், இலினொய்

## மக்கட்தொகை

### வயது

சராசரி வயது 34 ஆனது. இதில்
- 33.9 விழுக்காடு 25 வயது முதல் 44 வரை ஆனவர்கள்
- 28.1 விழுக்காடு 18 வயதிற்கு இளையவர்கள்
- 22.6 விழுக்காடு 45 முதல் 64 வயது வரை ஆனவர்கள்
- 8.7 விழுக்காடு 18 முதல் 24 வயது வரை ஆனவர்கள்
- 6.7% விழுக்காடு 65 வயதிற்கு மூத்தவர்கள்
ஒவ்வொரு 100 பெண்களுக்கு 99.2 ஆண்கள் இருந்தனர். 18 வயதிற்கு மூத்த ஒவ்வொரு 100 பெண்களுக்கு 96.7 ஆண்கள் இருந்தனர்.
# ஹாஃப்மன் எஸ்டேட்ஸ், இலினொய்

## மக்கட்தொகை

### இனம்

புறநகரின் இனப்பெருக்கத் தொகையின்படி:
- 56.6 விழுக்காடு ஹிஸ்பானிக் அல்லது லாட்டீனோ இல்லாத காக்கேசிய இனத்தினர்
- 22.7 விழுக்காடு ஆசியஅமெரிக்கர்கள்
- 14.10 விழுக்காடு அனைத்தினங்களைச் சேர்ந்த ஹிஸ்பானிக் அல்லது லாட்டீனோக்கள்
- 4.8 விழுக்காடு ஆபிரிக்க அமெரிக்கர்கள்
- 3.75 விழுக்காடு இதர இனத்தினர்
- 2.6 விழுக்காடு 2 அல்லது 2 க்கும் மேல் இனத்தினர்
- 0.17 விழுக்காடு
- 0.02 விழுக்காடு பசிபிக் தீவுகளைச் சேர்ந்தவர்கள்
# ஹாஃப்மன் எஸ்டேட்ஸ், இலினொய்

## பொருளாதாரம்

### சராசரி வருமானம்

2009 முதல் 2013 வரை, புறநகரின் சாதாரண இல்லத்தின் சராசரி வருமானம்150,793 டாலர்கள் மதிப்பாக இருந்தது.
- ஆண்களின் சராசரி வருமானம் 80,696 டாலர்களாகவும், பெண்களின் சராசரி வருமானம் 63,542 டாலர்களாகவும் இருந்தன.
- புறநகரின் தனிநபர் வருமானம் 54,538 டாலர்கள் மதிப்பாக இருந்தது.
- கிட்டத்தட்ட 5.5 விழுக்காடு நபர்கள் வறுமைக் கோடிற்கு கீழ் இருந்தனர்.
# ஹாஃப்மன் எஸ்டேட்ஸ், இலினொய்

## பொருளாதாரம்

### நிறுவனங்கள்

2011 ன் கணக்கெடுப்பின்படி, ஆம்கோலின் மற்றும் பல சப்பானியநிறுவனங்களின் தலைமையங்கள் ஹாஃப்மன் எஸ்டேட்ஸ் அல்லது ஷாம்பர்கில் உள்ளனஆனால் ஹாஃப்மன் எஸ்டேட்ஸின் மிகப்பெரிய நிறுவனங்கள்:
- சியர்ஸ் ஹோல்டிங்ஸ் நிறுவனத்தின் தலைமையம் ஹாஃப்மன் எஸ்டேட்ஸில் உள்ளது. (5,700 ஊழியர்கள்)
- ஏடீஎன்டீ (4,700)
- புனித அலெக்ஸியஸ் மருத்துவமனை, 339 படுக்கைகள் கொண்ட மண்டல மருத்துவமனை (2,121)
- ஜீஈ காப்பிட்டல் (800)
- கரியர் எட்யூக்கேஷன் நிறுவனத்தின் தலைமையம் ஹாஃப்மன் எஸ்டேட்ஸில் உள்ளது (650)
- ஏடீபீ (600)
- சீமென்ஸ் மெடிக்கல் சொல்யூஷன்ஸ் (500)
- லெபர்டோ (400)
- லிபர்ட்டி மியூச்சுவல் (400)
- க்லேர்ஸின் பெறுதல், வினியோகம், மற்றும் விளம்பரப்படுத்தல் அலுவலகங்கள் ஹாஃப்மன் எஸ்டேட்ஸில் உள்ளன. (350)
- போஷ் ரெக்ஸ்ராத் (160)
- மோரீ செய்க்கியின் அமெரிக்க தலைமையம், ஹாஃப்மன் எஸ்டேட்ஸில் உள்ள சிகாகோ தொழில்நுட்ப மையத்தில் உள்ளது.நவம்பர் 2009 ல், தற்பொழுதைய அமெரிக்க தலைமையம் ஒரு நான்கு நாட்கள் நீட்டி, 2200 வருகையாளர்கள் கொண்ட மாநாட்டின் போது திறந்துவிட்டது. (100)
- ஃபானூக் (100).
# ஹாஃப்மன் எஸ்டேட்ஸ், இலினொய்

## கல்வி

இப்புறநகரில் பல பொதுப்பள்ளி அமைப்புகள் உள்ளன. ஷாம்பர்க் டவுன்ஷிப்பில் குடியிருக்கும் பெரும்பாலானவர்கள் இப்பள்ளிகளைச் சேர்ந்தவர்கள்:
- டவுன்ஷிப் உயர்நிலைப்பள்ளி மாவட்டம் 211  
- பள்ளி மாவட்டம் 54 (மழலைப்பள்ளி முதல் 8 ம் வகுப்பு வரை)
வட ஹாஃப்மன் எஸ்டேட்ஸ் வாசிகள் (ஐ-90 நெடுஞ்சாலைக்குவடக்கிலுள்ளவர்கள்) இப்பள்ளிகளைச் சேர்ந்தவர்கள்:
- டவுன்ஷிப் உயர்நிலைப்பள்ளி மாவட்டம் 211
- சமூக ஒருங்கிணைப்பு பள்ளி மாவட்டம் (மழலைப்பள்ளி முதல் 8 ம் வகுப்பு வரை) (ஹண்டிங்டன் புலவார்டுக்கு மேற்கில் உள்ளவர்கள்)
- பாரிங்டன் பள்ளி மாவட்டம் (மழலைப்பள்ளி முதல் 8 ம் வகுப்பு வரை) (யூனிட் மாவட்டம்) (ஹண்டிங்டன் புலவார்டுக்கு மேற்கில் உள்ளவர்கள்).
பாரிங்டன் சாலைக்கு மேற்கில் குடியிருக்கும் பெரும்பாலானவர்கள் யூனித் பள்ளி மாவட்டம், எல்ஜின் யூ46 பகுதியைச் சேர்ந்தவர்கள்.
# ஹாஃப்மன் எஸ்டேட்ஸ், இலினொய்

## கல்வி

### உயர்நிலைப்பள்ளிகள்

ஹாஃப்மன் எஸ்டேட்ஸ் எல்லைக்குள் இருக்கும் பள்ளிகள்:
- ஹாஃப்மன் எஸ்டேட்ஸ் உயர்நிலைப்பள்ளி
- ஜேம்ஸ் பீ. கோனண்ட் உயர்நிலைப்பள்ளி
அதே டவுன்ஷிப் உயர்நிலைப்பள்ளி மாவட்டத்தில் உள்ள இதர உயர்நிலைப்பள்ளிகள்:
- பாரிங்டன் உயர்நிலைப்பள்ளி
- ஷாம்பர்க் உயர்நிலைப்பள்ளி
- எல்ஜின் உயர்நிலைப்பள்ளி
- வில்லியம் ஃப்ரெம்ட் உயர்நிலைப்பள்ளி
# ஹாஃப்மன் எஸ்டேட்ஸ், இலினொய்

## கல்வி

### உள்ளூர் கல்லூரிகள்

பெரும்பாலான ஹாஃப்மன் எஸ்டேட்ஸ் வாசிகள் ஹார்பர் சமூக கல்லூரி மாவட்டம் 512 க்குட்பட்டவர்கள்.
# ஹாஃப்மன் எஸ்டேட்ஸ், இலினொய்

## கல்வி

### இதர கல்வி

ஷீலின் வடமேற்கு சீனமொழிப் பள்ளி (எளியவழி: 希林西北中文学校, பாரம்பரியவழி: 希林西北中文學校, பீன்யீன்: *Xīlín Xīběi Zhōngwén Xuéxiào*) தங்களது வகுப்புகளை ஹாஃப்மன் எஸ்டேட்ஸின் கோனண்ட் உயர்நிலைப்பள்ளியில் நடத்துகின்றது.மழலைப்பள்ளி முதல் 12 ம் வகுப்பு வரையான மாணவர்கள் இங்கு படிக்கின்றனர்.இப்பள்ளி பெரும்பாலாக தலைநில சீன குடிமக்களுக்கானது. 2003 ல், இப்பள்ளி தங்களது வகுப்புகளை பாலட்டைனின் பாலட்டைன் உயர்நிலைப்பள்ளியில் நடத்தினது.2000 ல், இப்பள்ளி சுமார் 300 மாணவர்களுக்கு பாடம் நடத்தினது.இது, கிட்டத்தட்ட 100 விழுக்காடு மடங்கால் அதிகரித்து, 600 மாணவர்கள் ஆனது. ஆகவே, இது சிகாகோலாந்தின் மிக பெரிய சீனமொழி பள்ளிகளில் ஒன்றாகும்.
# ஹாஃப்மன் எஸ்டேட்ஸ், இலினொய்

## நூலகம்

- பாரிங்டன் பகுதி நூலகம்
- ஷாம்பர்க் டவுன்ஷிப் மாவட்ட நூலகம்
- பாலட்டைன் டவுன்ஷிப் நூலகம்
# ஹாஃப்மன் எஸ்டேட்ஸ், இலினொய்

## சகோதரி நகரம்

ஹாஃப்மன் எஸ்டேட்ஸ் ஓர் சகோதரி நகரம் கொண்டது:
- - ஆங்கோலேம், ஷாரேண்ட், னோவெல்-அக்விட்டேன், பிரான்சு
# சிம்பா

**சிம்பா** (Simba) என்பது ஒரு கற்பனைக் கதாப்பாத்திரம் ஆகும். வால்ட் டிஸ்னி நிறுவனம் தயாரித்த வரைகலைப் படமான தி லயன் கிங் திரைப்படத்தில் இக்கதாப்பாத்திரம் தோன்றியது. இத்திரைப்படம் 1994 ஆம் ஆண்டில் வெளியானது. இதைத்தொடந்து *தி லயன் கிங் II (The Lion King II)*, *சிம்பாஸ் ப்ரைடு (Simba's Pride)* மற்றும் *தி லயன் கிங் 1½ (The Lion King 1½)* ஆகிய திரைப்படங்களிலும் இக்கற்பனைக் கதாப்பாத்திரம் தோன்றியது. சிம்பாவை, திரைக்கதை எழுத்தாளர்கள் *ஐரீன் மெச்சி (Irene Mecchi)*, *ஜொனத்தன் ராபர்ட்ஸ் (Jonathan Roberts)* மற்றும் *லிண்டா ஊல்வர்ட்டன் (Linda Woolverton)* ஆகியோர் உருவாக்கினர். வரைகலையாக இளவயது சிம்பாவை *மார்க் ஹென் (Mark Henn)* உருவாக்கினார். நடுத்தர வயது சிம்வாவினை *ரூபன் எ. அகியூனோ (Ruben A. Aquino)* உருவாக்கினார். சிம்பாவானது வால்ட் டிஸ்னி நிறுவனத்தின் *பாம்பி* கதாப்பாத்திரத்தின் பாதிப்பில் உருவாக்கப்பட்டதாகும். மேலும் *விவிலியத்தின்* *ஜோசப்* மற்றும் *மோசஸ்* ஆகியவற்றின் பாதிப்பினையும் கொண்டது.
# சிம்பா

## உருவாக்கம்

*தி லயன் கிங்* திரைப்படத்திற்கான யோசனை முதலில் *டிஸ்னி*யின் தலைவர் *ஜெப்ரி கேட்ஸ்னப்ர்க்கிற்கு (Jeffrey Katzenberg)* 1989 ஆம் ஆண்டில் தோன்றியது. அதற்கான தலைப்பாக முதலில் *கிங் ஆப் தி ஜங்கிள்* என்பதைத் தேர்வு செய்திருந்தார். நடுத்தர வயதுடைய சிம்பாவிற்கு *மேத்யூ ப்ராட்ரிக் (Matthew Broderick)* குரல் கொடுத்திருந்தார். அவர் அயர்லாந்தில் விடுமுறையில் இருந்தபோது அவரது முகவர் சிம்பாவிற்கு குரல் கொடுக்கும் வாய்ப்பு கிடைத்ததை அவரிடம் சொன்னார். இயக்குனர்கள் இவரது குரல் *சிம்பா* கதாப்பாத்திரத்திற்குப் பொருத்தமாக இருக்கும் என முடிவெடுத்தனர்.
# சிம்பா

## வரைகலை

வால்ட் டிஸ்னி நிறுவனம் அதே நேரத்தில் *போச்சோந்தாஸ்* (Pocahontas) எனும் வரைகலைப் படத்தினையும் தயாரித்துக் கொண்டிருந்ததால் அதன் ஊழியர்களை இரண்டாகப் பிரித்தது. அதில் ஒரு பிரிவினர் *தி லயன் கிங்* படத்திற்கான வரைகலையில் ஈடுபட்டனர். இவர்களில் பெரும்பாலோனர் அதிக அளவு வரைகலை அனுபவம் இல்லாதவர்கள் ஆவார். இணை இயக்குனநர் * ரோப் மின்காஃப் (Rob Minkoff)* இதை ஒரு வாய்ப்பாகப் பயன்படுத்தி பலருக்கு வரைகலைக் கண்காணிப்புப் பதவியை வழங்கினார். மேலும் *டிஸ்னி* நிறுவன ஊழியர்கள் *போச்சோந்தாஸ்* (Pocahontas) வரைகலைப் படமே நன்றாக மக்களிடம் வரவேற்பினைப் பெறும் என்றும் எண்ணினர். வரைகலைப் பணியினை * மார்க் ஹென் (Mark Henn)* மற்றும் *ரூபன் அகினோ (Ruben A. Aquino)* மேற்கொண்டனர். இதில் மார்க் ஹென் இளவயது குட்டி சிம்பா வரைகலை உருவாக்கத்தினையும் ரூபன் அகினோ நடுத்தர வயது சிம்பாவின் உருவாக்கத்தினையும் செய்தனர். *டிஸ்னி* நிறுவனத்தின் *ராபின் ஹூட்* வரைகலைப் படத்திற்குப் பின்னர் மனிதர்களே தோன்றான வரைகலைப் படம் 'தி லயன் கிங்' ஆகும். எனவே ஒருகால் மனிதர்களை வரைகலையில் உருவாக்குவதைவிட மிகச் சிரமமானது நான்கு கால் விலங்குகளை வரைகலைகளில் உருவாக்குவது என *ரூபன் அகினோ* தெரிவித்தார்.
# சிம்பா

## தாக்கமும் பிரபலமும்

பிரபல இசைக்கலைஞர் மைக்கேல் ஜாக்சன் தனது புதுக் குழந்தையை தங்கியிருந்த விடுதியின் உப்பரிகையிலிருந்து கீழே குழுமியிருந்த ரசிகர்களிடம் காட்டியது, 'லயன் கிங்' வரைகலைப் படத்தில் புதிதாகப் பிறந்த குட்டியான *சிம்பா*வை பாறை உச்சி நுனியியிருந்து கீழே குழுமியிருந்த பிற விலங்குகளியே காட்டியதைப் போன்றது என கருதப்பட்டது.
# பண்டைய எகிப்தியக் கடவுள்கள்

எனும் சூரியக் கடவுள்]]  
, இன்பு மற்றும் ஓரசு]]  
மன்னர் மென்கௌரே, இடது பக்கம் ஆத்தோர் பெண் கடவுள், வலது பக்கம் பசுக் கடவுள் சிற்பம்]]  
**பண்டைய எகிப்தியத் தெய்வங்கள்** *(Ancient Egyptian deities)* என்பது எகிப்தில் பண்டைய காலத்தில் வழிபடப்பட்ட ஆண், பெண் கடவுளர்கள் ஆவர். எகிப்தியக் கடவுளர்களில் முக்கியமானவர் இரா எனும் சூரியக் கடவுள் ஆவர். பிற கடவுளர்கள் அமூன், ஒசைரிஸ், ஓரசு, அதின், மூத், ஆத்தோர், கோன்சு, சகுமித்து, தாவ் மற்றும் வத்செட் ஆவார்.  
இந்தக் கடவுளரைச் சார்ந்த நம்பிக்கைகளும் சடங்குகளும் பண்டைய எகிப்தியச் சமயத்தின் கருப்பகுதியாகும். இவை பண்டைய எகிப்தில் தோன்றின. தெய்வங்கள் இயற்கை விசைகளையும் நிகழ்வுகளையும் குறித்தன. எகிப்தியர் தம் படையல்களாலும் சடங்குகளாலும் இத்தெய்வங்களை நிறைவுபடுத்தினர். எனவே இவை தம் பணிகளை மாத் எனும் தெய்வ ஆணையின்படி நிறைவேற்றவே இந்த ஆகுதிகளும் சடங்குகளும் செய்யப்பட்டன. எகிப்திய அரசு கி.மு 3100 இல் நிறுவப்பட்டதும், இந்தப் பணிகளைச் செய்யும் அதிகாரம் படைத்தவர் பார்வோன் எனும் எகிப்திய அரசர்களால் கட்டுபடுத்தப்பட்டனர். பார்வோன் இறைவனின் பேராளராகக் கருதப்பட்டார். இவரே சடங்குகள் செய்யப்பட்ட கோயில்களையும் மேலாண்மை செய்தார்.  
கடவுளரின் சிக்கலான பான்மைகள் எகுபதியத் தொன்மங்களால் புலப்படுத்தப்பட்டன. இத்தொன்மங்கள் தெய்வங்களுக்கிடையில் நிலவும் உறவுகளையும் குடும்பப் பிணைப்புகளையும் தனிக் குழுக்கள் அவற்றின் படிநிலை வரிசை, பல தெய்வங்கள் ஒன்றி ஒன்றாதல் ஆகியவற்றை விவரித்தன. பண்டைய எகுபதியக் கலையில் விலங்குகளாக, மாந்தராக, பொருள்களாக, பல்வேறு வடிவங்களின் சேர்மானமாக அமையும் தெய்வங்களின் பல்வேறு தோற்றப்படிமங்கள் வழ்வின் சாரநிலையான கூறுபாடுகளை குறியீட்டு வடிவத்தில் வெளிப்பட்டன.  
பல்வேறு காலகட்டங்களில், எகுபதியரின் தேவ சமூகத்தில் ரா எனப்பட்ட சூரியன் உட்பட. மருமக் கடவுளான அமுன், பெண்கடவுளான இசிசு என வெவ்வேறு கடவுளர் மிக உயர்ந்த நிலை வகித்துள்ளனர். உயர்நிலைக் கடவுளே உலகைப் படைத்தவராகவும் சுரியன் போல உயிர்தரவும் எடுக்கவும் வல்லவராகவும் கருதப்பட்டுள்ளார். எகுபதிய எழுத்துகளை வைத்துகொண்டு சில அறிஞர்கள் இவை அனைத்துக்கும் பின்னணியில் ஒற்றைக் கடவுள் வல்லமை சார்ந்தசிந்தனை இருந்ததாகவும் இவரே அனைத்து தெய்வங்களிலும் நிலவுவதாகவும் வாதிடுகின்றனர். இருந்தாலும் அவர்கள் எகுபதியர் சூரிய வழிபாட்டுக் காலமாகிய கி. மு 14 ஆம் நூற்ரண்டு வரை பலதெய்வ வழிபாட்டைக் கைவிட்டு விடவில்லை . அப்போது, நடப்பில் இருந்த சமயம் சூரியக் கடவுள் வழிபாட்டில் மட்டுமே கவனத்தைக் குவித்தது.  
கடவுளர் உலகின் அனைத்திலும் அமைந்து இயற்கை நிகழ்வுகளையும் மாந்தர் வாழ்க்கைத்தடத்தையும் கட்டுபடுத்தியதாக்க் கருதப்பட்டது. மக்கள் கோயில்களிலும் கடவுளர் சிலைகளுடனும் சொந்த அலுவல்களுக்காகவும் அரசு சடங்குகளுக்கான பேரிலக்குகளுக்காகவும் ஊடாட்டம் செய்தனர். எகுபதியர் தெய்வ உதவியை நாடி வழிபட்டதோடு சடங்குகளால் அவர்களைத் தமக்காகச் செயல்பட வைத்தனர். அவர்களது அறிவுரைக்காகவும் தெய்வங்களை நாடியுள்ளனர். தம் கடவுளர் உடனான மாந்த உறவுகளே எகுபதியச் சமூகத்தின் அடிப்படை பகுதியாக விளங்கியது.
# பண்டைய எகிப்தியக் கடவுள்கள்

## வரையறை

இந்த தெய்வங்களுக்கான எகுபதிய பெயர்கள் *nṯr*, "கடவுள்" என்பனவும் பெண்பால் நிலையில் *nṯrt*, "பெண்கடவுள்" என்பனவும் ஆகும்.
# பண்டைய எகிப்தியக் கடவுள்கள்

## முக்கிய எகிப்தியக் கடவுளர்கள்

- நெக்பெத் - பெண் கடவுள் - வரலாற்றுக்கு முந்தைய எகிப்தின் கழுகுகை தலையாகக் கொண்ட மேல் எகிப்தின் காவல் தெய்வம்
- வத்செத் - பெண் கடவுள் - வரலாற்றுக்கு முந்தைய எகிப்தின் ராஜநாகத்தை தலையாகக் கொண்ட கீழ் எகிப்தின் காவல் தெய்வம்
- பசு தேவதை - பெண் கடவுள்
- ஆத்தோர் - பெண் கடவுள்
- இசிசு - பெண் கடவுள்
- மூத்து - தலைமைப் பெண் தெய்வம். கடவுள் அமூனின் மனைவி. கோன்சு கடவுளின் தாய்
- அமூன் - எகிப்தியக் கடவுள்களில் முதன்மையானவர். இவரது மனைவிருள் ஒருவர் மூத்து எனும் பெண் தெய்வம் ஆகும். இவரது மகன் கோன்சு கடவுள் ஆவர்.
- இரா - சூரியக் கடவுள், ஆட்டுத் தலை கொண்டவர். நூத் பெண் கடவுளின் மகன்
- நூத் - வானம், விண்மீன்கள், அண்டம், தாய்மை மற்றும் வானவியல் ஆகியவற்றுக்கு அதிபதியான பெண் கடவுள்
- ஒசிரிசு
- ஓரசு
- ஆத்தூம்
- சேத்
- அதின்
- கோன்சு
- அனுபிஸ்
- சகுமித்து
- தாவ்
- சோபெக்
- தோத்
- அபிஸ் எருது -ஆத்தோர் பெண் கடவுளின் மகன் ஆவார். இவர் மனிதர்களுக்கும், முதன்மைக் கடவுள்களுக்கும் இடையே இடைநிலையாளராக செயல்பட்டவர்.
- பென்னு
- இரு பெண்கள்
# பண்டைய எகிப்தியக் கடவுள்கள்

## இதனையும் காண்க

- பண்டைய எகிப்தின் சமயம்
- எகிப்தியக் கோவில்கள்
# பண்டைய எகிப்தியக் கடவுள்கள்

## குறிப்புகளும் சான்றுகளும்

**குறிப்புகள்**  
**சான்றுகள்**
# பண்டைய எகிப்தியக் கடவுள்கள்

## மேற்கோள் எழுத்துகள்

-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
# மனிதனின் வரலாற்றுக்கு முந்தைய காலக்கோடு

**மனிதனின் வரலாற்றுக்கு முந்தைய காலக்கோடு** (*Timeline of human prehistory*) என்பது ஓமோ சப்பியன்சு ஆப்பிரிக்காவில் 200,000 ஆண்டுகளுக்கு முன்னர் தோன்றிய காலம் தொடக்கம் 5,500 ஆண்டுகளுக்கு முன்னர் எழுத்தறிவை மனிதன் உருவாக்கிய காலம் வரையான காலப்பகுதியாகும். இது நடு பழைய கற்காலம் தொடக்கம் வெண்கலக் காலத்தின் மிக ஆரம்ப காலத்தினை குறிக்கும். இக்காலப்பகுதியை பிரித்துக் கூறும் காலக்கேடு ஐரோப்பிய கற்காலத்தை அடிப்படையாகக் கொண்டிருப்பினும், உலகின் பல்வேறு பகுதிகளில் கற்காலத்தின் வளர்ச்சி வெவ்வேறு காலகட்டத்தில் நிகழ்ந்தது.  
இங்கே குறிப்பிடப்பட்டிருக்கும் கால எல்லைகள் மானிடவியல், தொல்லியல், மரபியல், நிலவியல் மற்றும் மொழியியல் ஆகிய துறைகளைச் சேர்ந்த ஆய்வுகளின் மூலம் அண்ணளவாக குறிக்கப்பட்டுள்ளன. எதிர்காலத்தில் இத்துறைகளில் செய்யப்படும் புதிய ஆய்வுகள் இக்கால எல்லைகளை மாற்றியமைக்ககூடும்.
# மனிதனின் வரலாற்றுக்கு முந்தைய காலக்கோடு

## நடு பழைய கற்காலம்

| 200,000 – 180,000 வருடங்களுக்கு முன்னர் | இழையமணிப் பழையோள் மற்றும் Y-குரோமோசோம் ஆதாமின் காலம். |  |
| --- | --- | --- |
| 195,000 வருடங்களுக்கு முன்னர் | ஒமோ, எதியோப்பியா எனும் இடத்தில் எடுக்கப்பட்ட மிகப்பழைய ஹோமோ சேப்பியன்ஸ் புதைபடிவம். |  |
| 170,000 வருடங்களுக்கு முன்னர் | மனிதன் உடையணிந்து கொண்ட காலகட்டம். |  |
| 125,000 வருடங்களுக்கு முன்னர் | ஈமியன் இடைப்பனிப்பாறையாக்க (interglacial) காலகட்டத்தின் உச்சக்கட்டம். |  |
| 120,000 – 90,000 வருடங்களுக்கு முன்னர் | வடக்கு ஆபிரிக்காவில் அப்பசியா மழைக்காலம் (Abbassia Pluvial) காலம் மற்றும் சகாரா பாலைவனம் ஈரமாகவும் பச்சைப்பசேல் என்றும் காணப்பட்டது. |  |
| 82,000 வருடங்களுக்கு முன்னர் | சிறிய சங்கு, சிற்பிகளைத் துளையிட்டு செய்யப்பட் மணி ஆபரணங்கள் மொரோக்கோவில் உள்ள Taforalt பிரதேசத்தில் கண்டறியப்பட்டது. |  |
| 75,000 வருடங்களுக்கு முன்னர் | டோபா எரிமலை வெடிப்பு. |  |
| 70,000 வருடங்களுக்கு முன்னர் | தெற்கு ஆபிரிக்காவில் உள்ள ப்லோம்போஸ் குகைகளில் கைவேலைப்பாடுகள் கொண்ட கலைப் படைப்புகள் கண்டெடுக்கப்பட்டன. நுண்கலை வேலைப்பாடுகளுக்கு மிகப்பழைய உதாரணமாக இது திகழ்கிறது. |  |
| 64,000 வருடங்களுக்கு முன்னர் | தெற்கு ஆபிரிக்காவில் கண்டெடுக்கப்பட்ட சிறு கூர்கற்களைக் கொண்டு இக்கால கட்டத்தில் அம்பு வில் இங்கே பயன்பாட்டில் இருந்திருக்கலாம் என ஊகிக்கப்படுகிறது. | } |
# மனிதனின் வரலாற்றுக்கு முந்தைய காலக்கோடு

## மேல் பழைய கற்காலம்

| 50,000 – 30,000 வருடங்களுக்கு முன்னர் | வடக்கு ஆபிரிக்காவில் மௌஸ்டேரியன் மழைக்காலம் (Mousterian Pluvial). சகாரா பாலைவனப் பகுதி பச்சைப்பசேல் எனக் காணப்பட்டது. ஆபிரிக்காவில் பிற் கற்காலம் தொடங்கியது. |  |
| --- | --- | --- |
| 45,000 – 43,000 வருடங்களுக்கு முன்னர் | குரோ-மாகுநன் ஐரோப்பாவில் குடியேற்றம். |  |
| 45,000 – 40,000 வருடங்களுக்கு முன்னர் | பிரான்சில் சட்டேல்பெரோனியன் கலாச்சாரம் தொடங்கியது. |  |
| 42,000 வருடங்களுக்கு முன்னர் | ஜெர்மனியில் பழைய கற்கால புல்லாங்குழல். |  |
| 42,000 வருடங்களுக்கு முன்னர் | கிழக்கு தீமோரில் உள்ள ஜெரிமலாய் குகைகளில் ஆழ்கடல் மீன்பிடிக்கான முதலாவது தொழில்நுட்ப பயன்பாட்டுக்கான சான்று. |  |
| 41,000 வருடங்களுக்கு முன்னர் | அல்டாய் மலைப்பகுதிகளில் தெனிசோவியன் ஹோமினின் வாழ்ந்தார்கள் |  |
| 40,000 வருடங்களுக்கு முன்னர் | ஹோமோ நியண்டர்தால் மனிதர்களின் இனம் அழிந்துபோனது. |  |
| 40,000 வருடங்களுக்கு முன்னர் | ஐரோப்பாவில் அவுறிக்நேசியன் கலாச்சாரம் தொடங்கியது. |  |
| 40,000 வருடங்களுக்கு முன்னர் | மிருகங்களுக்கு கடவுளின் பண்புகளை வைத்து (Zoomorphic figure) உருவாக்கப்பட்ட முதலாவது கலைப்படைப்பு. (Löwenmensch figurine) |  |
| 40,000 – 30,000 வருடங்களுக்கு முன்னர் | சிட்னி, மெல்போர்ன் மற்றும் பேர்த் ஆகிய இடங்களில் முதலாவது மனிதக் குடியேற்றம். |  |
| 40,000 – 20,000 வருடங்களுக்கு முன்னர் | அவுஸ்திரேலியாவில் உள்ள முங்கோ ஏரிக்கரையில் நாமறிந்து முதல்முறையாக சமைய முறைப்படியான உடல்த்தகனம். |  |
| 35,000 வருடங்களுக்கு முன்னர் | நாமறிந்த மிகப்பழைய மனித உருவிலான கலைப்படைப்பு - enus of Hohle Fels. |  |
| 30,000 வருடங்களுக்கு முன்னர் | பழக்கப்படுத்தப்பட்ட நாய்களின் மண்டையோடுகள் ஐரோப்பா மற்றும் சைபீரியா ஆகிய இடங்களில் கண்டெடுப்பு. |  |
| 30,000 வருடங்களுக்கு முன்னர் | பாறைகளில் ஓவியம் வரையும் பழக்கம் இந்தியாவில் உள்ள பீம்பேட்கா பாறை வாழ்விடங்களில் உதயமாகியது. இப்பிரதேசத்திலேயே அதிக செறிவாக பாறை ஓவியங்கள் காணப்படுகின்றன. அண்ணளவாக 10 சதுரக் கிமீ இடத்தில் இருக்கும் 800 பாறை வாழ்விடங்களில் 500 இடங்களில் பாறை ஓவியங்கள் இருக்கின்றன. |  |
| 29,000 வருடங்களுக்கு முன்னர் | நாமறிந்த மிகப்பழைய வெதுப்பகங்கள் கண்டுபிடிப்பு. |  |
| 28,500 வருடங்களுக்கு முன்னர் | ஆசியா அல்லது அவுஸ்திரேலியா ஆகிய இடங்களில் வாந்தவர்கள் நியு கிண்ணியா பிரதேசத்தில் குடியேறினர். |  |
| 28,000 வருடங்களுக்கு முன்னர் | நாமறிந்த முதலாவது முறுக்குக் கயிறு கண்டுபிடிப்பு. |  |
| 28,000 – 24,000 வருடங்களுக்கு முன்னர் | நாமறிந்த மிகப்பழைய மட்பாண்ட வேலைப்பாடுகள். ஆனால் இவை சமையலுக்கு பயன்படாமல் உருவங்கள் செய்வதற்கே பயன்பட்டது. (Venus of Dolní Věstonice) |  |
| 28,000 – 20,000 வருடங்களுக்கு முன்னர் | ஐரோப்பாவில் கிராவட்டின் காலம். குத்தீட்டி மற்றும் ரம்பங்கள் கண்டுபிடிப்பு. |  |
| 26,000 வருடங்களுக்கு முன்னர் | உலகெங்கிலும் உள்ள மக்கள் நார்களை பயன்படுத்தி ஆடைகள், பைகள், கூடைகள், வலைகள் மற்றும் குழந்தையைக் கொண்டுசெல்லும் கூடைகள் என்பவற்றை உருவாக்கினர். |  |
| 26,000 – 20,000 வருடங்களுக்கு முன்னர் | இறுதிப் பனிப்பாறையாக்கத்தின் உச்சக்கட்டம் (Last Glacial Maximum). |  |
| 25,000 வருடங்களுக்கு முன்னர் | பாறைகள் மற்றும் மமத்தின் (Mammoth) எலும்புகளைக் கொண்டு உருவாக்கப்பட்ட குடிசைகளைக் கொண்ட குக்கிராமங்கள் கண்டுபிடிப்பு. |  |
| 21,000 வருடங்களுக்கு முன்னர் | கண்டெடுக்கப்பட்ட கலைப்பொருட்கள் தற்போதைய அவுஸ்திரேலிய தலைநகரான கான்பெரா எனும் இடத்தில் மனித நடவடிக்கை இருந்திருக்கலாம் என கருதவைக்கிறது. | } |
# மனிதனின் வரலாற்றுக்கு முந்தைய காலக்கோடு

## இடைக் கற்காலம்

| 20,000 வருடங்களுக்கு முன்னர் | சீனாவில் சமையலுக்கு பயன்படுத்திய, உணவை சேமிக்க பயன்படுத்திய மட்பாண்டங்கள் கண்டெடுப்பு. |  |
| --- | --- | --- |
| 16,500 – 13,000 வருடங்களுக்கு முன்னர் | வடக்கு அமெரிக்காவில் முதலாவது குடியேற்றம். |  |
| 16,000 வருடங்களுக்கு முன்னர் | தற்போதைய ஸ்பெயின் நாட்டு எல்லையில் இருக்கும் குகை ஒன்றில் இருந்து களியினால் செய்யப்பட்ட காட்டெருமையின் உருவம் கண்டுபிடிப்பு. |  |
| 15,000 – 14,700 வருடங்களுக்கு முன்னர் | முதன் முதலாக பன்றி வளர்ப்பு விலங்காக மாற்றப்பட்டதற்கு சான்றாக கருதப்படுகிறது. |  |
| 14,800 வருடங்களுக்கு முன்னர் | வடக்கு ஆபிரிக்காவில் ஈரப்பதமான காலநிலை தோன்றுகிறது. பிற்காலத்தில் சகாராவாக உருவெடுக்கப்போகும் பிரதேசம் பச்சைப்பசேல் என்று காணப்படுகிறது. நிலத்தடி நீர் நிரம்பியிருகிறது. |  |
| 13,000 – 10,000 வருடங்களுக்கு முன்னர் | இறுதிப் பனிப்பாறையாக்கம் முடிவுக்கு வருகிறது. காலநிலை வெப்பமடைகிறது, பனிப்பாறைகள் உருகுகின்றன. |  |
| 13,000 வருடங்களுக்கு முன்னர் | அகாசிஸ் ஏரி (Lake Agassiz) உடைப்பெடுக்கிறது. அக்காலகட்டத்தில் கருங்கடல் அளவு இருந்திருக்கக்கூடிய அகாசிஸ் ஏரியில் இருந்த நீரில் பெரும்பான்மை நீர் ஆர்டிக் சமுத்திரத்தை அடைந்தது. |  |
| 13,000 – 11,000 வருடங்களுக்கு முன்னர் | முதன் முதலாக செம்மறியாடு வளர்ப்பு விலங்காக மாற்றப்பட்டதற்கான சான்றாக கருதப்படுகிறது. |  |
| 12,000 வருடங்களுக்கு முன்னர் | எரிக்கோவில் குடியேற்றம் இருந்ததற்கான சான்று. நட்டுவியன் (Natufian) இன வேட்டையாடி உணவு தேடும் குழுக்களுக்கு பிரபலமான இடமாக எரிக்கோ காணப்பட்டது. |  |
| 12,000 வருடங்களுக்கு முன்னர் | ஆடு வளர்ப்பு விலங்காக மாற்றப்பட்டதற்கான முதலாவது சான்றாக கருதப்படுகிறது. |  |
| 12,000 வருடங்களுக்கு முன்னர் | நிலப்பனி டென்மார்க்கில் இருந்தும் தெற்கு சுவீடன் இல் இருந்தும் கரைகிறது. தற்போதைய கொலோசீன் சகாப்தம் தொடங்குகிறது. |  |
| 11,000 வருடங்களுக்கு முன்னர் | தெற்கு துருக்கியில் இருக்கும் கொபெக்கிலி தேபேயில் தேமினோய் (thmenoi) எனும் சடங்குக் கட்டமைப்பு உருவாக்கப்பட்டது. உலகில் உள்ள ஆதி-சமையக் (proto-religious) கட்டமைப்பைக் கொண்ட இடமாக இது கருதப்படுகிறது. |  |
| 11,000 வருடங்களுக்கு முன்னர் | எரிக்கோவின் உருவாக்கம். இதுவே தொடர்ச்சியாக மனிதர்கள் குடியிருக்கும் உலகின் மிகப்பழைய நகரமாகக் கருதப்படுகிறது. பெரும் சிறுமுகக்கரடி (giant short-faced bear) மற்றும் பெரும் நிலசுலோத் (giant ground sloth) என்பன முற்றாக இனமழிந்து போயின. |  |
| 10,500 வருடங்களுக்கு முன்னர் | பசு வளர்ப்பு விலங்காக மாற்றப்பட்டதற்கான முதலாவது சான்று. |  |
| 10,000 வருடங்களுக்கு முன்னர் | மத்திய-பெளிச்டோசின் காலத்தில் இருந்து இடம்பெற்றுவரும் இனவழிவு நிகழ்வு (Quaternary extinction event) முடிவுக்கு வருகிறது. பெரும்பாலான பனியுகக்கால பெரும் உயிரினங்களான வூலி காண்டாமிருகம், குகைக்கரடி குகைச் சிங்கம் மற்றும் கொடுவாள் பூனை ஆகியன முற்றாக அழிந்து போகின்றன. ஐரோப்பா-ஆசியா மற்றும் அமெரிக்காவில் மமத் முற்றாக அழிகிறது, ஆனால் சிறிய தீவில் அண்ணளவாக கிமு 1650 வரை அவை வாழ்ந்திருக்கின்றன. | } |
# மனிதனின் வரலாற்றுக்கு முந்தைய காலக்கோடு

## வெண்கலக் காலம்

| 5,300 – 5,000 வருடங்களுக்கு முன்னர் | மால்ட்டாவில் Saflieni வளர்ச்சிக்கட்டம். |  |
| --- | --- | --- |
| 5,200 வருடங்களுக்கு முன்னர் | சுமாரில் எழுதும் முறை கண்டுபிடிக்கப்படுகிறது. அதிலிருந்து பதியப்பட்ட வரலாற்றுக் காலம் தொடங்குகிறது. | } |
# பெனிட்டோ முசோலினியின் இறப்பு

இத்தாலியின் சர்வாதிகாரியாக இருந்து, பதவி நீக்கப்பட்ட **பெனிட்டோ முசோலினியின் இறப்பு** இரண்டாம் உலகப் போரின் இறுதிக் காலப்பகுதியில், 1945 ஏப்ரல் 28 ஆம் தேதி நிகழ்ந்தது. இத்தாலியப் போராட்ட இயக்கத்தைச் சார்ந்தோரால் கியுலினோ டி மெசெக்ரா என்னும் சிறிய ஊரில் அவர் கொல்லப்பட்டார். முதல் தகவல்களின்படி, "கேணல் வலேரியோ" என்னும் போர்ப் பெயரைக் (nom de guerre) கொண்ட கம்யூனிசச் சார்பாளரான வால்ட்டர் ஆடிசியோ என்பவரே முசோலிலினியைச் சுட்டுக் கொன்றதாகச் சொல்லப்பட்டது. எனினும், போர் முடிந்த காலத்தில் இருந்து, முசோலினி இறந்த சூழ்நிலை, அவரைக் கொன்றவர் ஆகியவை தொடர்பில் குழப்பமும், முரண்பாடுகளும், சர்ச்சைகளும் நிலவின.  
1940 ஆம் ஆண்டில், முசோலினி தனது நாட்டை, நாசி செருமனியின் சார்பாக இரண்டாம் உலகப் போரில் ஈடுபடுத்தினார். ஆனால், விரைவிலேயே அவரது படைகள் தோல்வியைச் சந்தித்தன. 1943 ஆம் ஆண்டு இலையுதிர் காலத்தில், வடக்கு இத்தாலியில் இருந்த செருமன் பொம்மை அரசின் தலைவர் என்ற அளவுக்கு இறங்கிவிட்டார். தெற்கில் நேசநாட்டுப் படைகளின் முன்னேற்றத்தையும், உள்நாட்டில் கலகக்காரர்களையும், அவர் எதிர்கொள்ள வேண்டியிருந்தது. 1945 ஏப்ரலில், நேசநாட்டுப் படைகள் வடக்கு இத்தாலியில் இருந்த கடைசி செருமன் பாதுகாப்பு அரண்களூடாக முன்னேறியதுடன், நகரங்களில் இடம்பெற்ற கலகக்காரர்களின் எழுச்சியும், முசோலினியை எதுவும் செய்யமுடியாதவர் ஆக்கின. ஏப்ரல் 25 ஆம் தேதி அவர் மிலானுக்குத் தப்பி ஓடி, அங்கிருந்து சுவிசு எல்லைக்குச் செல்ல முயற்சி செய்தார். அவரும் அவருடைய வைப்பாட்டியான கிளாரிட்டா பெட்டாச்சியும் ஏப்ரல் 25 ஆம் தேதி டொங்கோ என்னும் ஊருக்கு அண்மையில் கோமோ ஏரியில் பிடிபட்டனர். அடுத்தநாள் பிற்பகலில், அடொல்ப் இட்லர் தற்கொலை செய்துகொள்வதற்கு இரண்டு நாட்களுக்கு முன்னர், முசோலினியும், பெட்டாச்சியும் சுட்டுக் கொல்லப்பட்டனர்.  
முசோலினியினதும், பெட்டாச்சியினதும் உடல்களை மிலானுக்கு எடுத்துச் சென்று "பியாசாலே லொரெட்டோ" (Piazzale Loreto) என்னும் புறநகர்ச் சதுக்கத்தில் வைத்தனர். கோபங்கொண்ட பெரிய மக்கள் கூட்டம் அவ்வுடல்களைப் பல வழிகளிலும் அவமதித்தனர். பின்னர் அங்கிருந்த இரும்பு வளை ஒன்றில் இருந்து அவ்வுடல்களைத் தலைகீழாகத் தொங்கவிட்டனர். முதலில் முசோலினியின் உடல் அடையாளம் இல்லாத புதைகுழி ஒன்றில் புதைக்கப்பட்டது. 1946 இல் பாசிச ஆதரவாளர்கள் அவரது உடலைத் தோண்டி எடுத்துச் சென்றனர். நான்கு மாதங்களுக்குப் பின்னர் அதிகாரிகள் அவ்வுடலைக் கண்டுபிடித்து 11 ஆண்டுகள் மறைத்து வைத்திருந்தனர். 1957 இல் முசோலினியின் உடல் எச்சங்கள் அவரது சொந்த ஊரான பிறிடப்பியோவில் உள்ள குடும்ப அடக்கத்தலத்தில் அடக்கம் செய்யப்பட்டது. இவரது சமாதி தற்போது புதிய-பாசிசவாதிகளின் யாத்திரைத் தலமாகியுள்ளது. அவர்கள் முசோலினியின் இறப்பை ஒவ்வொரு ஆண்டும் ஊர்வலங்களுடன் நினைவுகூருகின்றனர்.